Rannapatarei nr 36

Rannapatarei nr 36 oli 1917. aastaks ehitatud Peeter Suure merekindluse mererinde Väinamere positsiooni rannakaitsesüsteemi kuulunud rannapatarei Muhumaal Võiküla lähedal. 
pisi|Peeter Suure merekindluse Väinamere positsioon
Patareipositsioon
Patareipositsiooni ehitust Võiküla ja Rässa külade vahel alustati 1915. aastal, enne 1917. aasta Esimese maailmasõja lahingutegevuse algust suudeti betoonalustele ümber paigutada vaid osa patarei suurtükke. Suurtükipositsioonide kaitseks kuhjati 400 meetri pikkune ning harjalt 15, jalamilt 25 meetri laiune mereliivast vall ning iga suurtüki ees oli vallipealne kindlustatud 30 cm paksuse betoonplaadiga. 

Muhu patareide nr 32 ja 36 ehitamiseks ja varustamiseks rajati Kuivastu sadamast patareini Peeter Suure merekindluse kitsarööpmeline väliraudtee, pikkusega 6 km ja munakivisillutisega Võiküla munakividest kindlustee pikkusega 4,5 km. 
pisi|254 mm Durlacheri suurtükipatarei Soomes Kuivasaaril
pisi|Kuivasaari suurtükipatarei

Rannapatarei nr 36
Patarei koosnes viiest 10-tollisest (10″/254 mm) Durlacheri tüüpi suurtükist, mis olid paigaldatud puidust alustele umbes 70-meetriste vahedega üksteise kõrvale. Enne 1917. aasta lahingutegevuse algust suudeti betoonalustele ümber paigutada vaid I ja V suurtükk. 

Suurtükipatareide sümbolite tähendus nimes (10″/45 või 254/45):

10″/254 – kahurite kaliiber tollides/millimeetrites
45 – suurtükitoru pikkus kaliibrites

Esimese maailmasõja ajal osales rannapatarei nr 36 1917. aasta sügisel Muhu Väikese väina tammi kaitsmisel. 

Vaata ka
Rannapatarei nr 32

Kirjandus
Saare maakonna militaarobjektide ekspertiis. Koostaja: Endel Püüa. 2006.a. VÕIKÜLA RANNAKAITSEPATAREI NR. 36

Välislingid
Võiküla 10″ patarei, Kultuurimälestiste register
Muhu väina fortifikatsioonirajatised, register.muinas.ee

Kategooria:Saare maakonna militaarehitised
Kategooria:Eesti Esimeses maailmasõjas
Kategooria:Peeter Suure merekindlus
Kategooria:Muhu vald